દાહોદ- ઇન્દૌર હાઇવે ઉપર ખંગેલા ગામે રાતના સમયે લુટારુઓએ રસ્તા વચ્ચે અણિયાળા પથ્થરો મુકીને કારને પંક્ચર કરી હતી. કાર રોકાતાં સાતથી આઠ લુટારુઓએ કારમાં સવાર મધ્ય પ્રદેશના પરિવાર સાથે મારમારી કરીને માત્ર સાત જ મીનીટમાં લુટારુ ટોળકી દાગીના સહિત 3.81 લાખ રૂપિયાના મુદ્દામાલની લુંટ કરીને ફરાર થઇ જતાં ખળભળાટ મચી ગયો હતો. આ ઘટના અંગે કતવારા પોલીસે ગુનો દાખલ કરીને તપાસ શરૂ કરવામાં આવી છે.